- Hindi News
- National
- टिब्बी पंचायत समिति की बैठक, छाया रहा गांवों में अतिक्रमण हटवाने का मुद्दा
टिब्बी पंचायत समिति की बैठक, छाया रहा गांवों में अतिक्रमण हटवाने का मुद्दा
पीलीबंगा पंस| बिजली निगम के अधिकारियों के नहीं आने पर रोष
पंचायतसमिति की साधारण सभा की बैठक मंगलवार को पंचायत समिति सभागार में हुई। अध्यक्षता पंचायत समिति प्रधान अमनदीप कौर ने की। बैठक में जनप्रतिनिधियों ने गांवों की मुख्य गलियों, सड़कों तथा जोहड़ पायतन की भूमि पर किए गए अतिक्रमण को हटाने की मांग प्रमुखता से उठाई। रामपुरा सरपंच हरबंस सिंह, खिनानियां सरपंच आदराम सिहाग तथा पंचायत समिति सदस्य महेंद्र सहारण ने कहा कि गांवों की गलियों में अतिक्रमण के कारण रास्ते जाम हो चुके हैं। विवाद की स्थिति बनी हुई है। अतिक्रमण के कारण भुरानपुरा गांव में झोपड़े जलाने की घटना भी हो चुकी है। इसके बाद भी अतिक्रमणकारियों के खिलाफ कोई ठोस कार्रवाई नहीं हो पा रही है। तलवाड़ा झील के कृषि पर्यवेक्षक नीकूराम द्वारा किसानों को बीज वितरण में अनियमितता किसान सेवा केंद्र पर उपस्थित नहीं पर जनप्रतिनिधियों ने नाराजगी जताई। कर्मचारी के खिलाफ अनुशासनात्मक कार्रवाई करने के लिए उच्चाधिकारियों को लिखा गया। बैठक में एसडीएम डाॅ. नरेंद्र चौधरी, तहसीलदार उमा मित्तल, बीडीओ बलवंत बेगड़, एईएन जलदाय विभाग कृष्ण सिहाग, पीडब्ल्यूडी एईएन चंद्रमोहन शर्मा, जोधपुर डिस्कॉम के एईएन ईश्वर सिंह, बीईईओ भवानीसिंह शेखावत, चिकित्सा अधिकारी डाॅ. मुकेश पोटलिया, सरपंच हरनेकसिंह सूरेवाला, विशालसिंह भाटी, केसराराम, जगपाल मान, एएओ अमरीक सिंह आदि बैठक में मौजूद रहे।
पीलीबंगा. बैठक में मंचासीन अधिकारी जनप्रतिनिधि।
पीलीबंगा| पंचायतसमिति की साधारण सभा की बैठक मंगलवार को पंचायत समिति प्रधान प्रेमराज जाखड़ की अध्यक्षता में अटल सेवा केंद्र में हुई। इसमें गोलूवाला डबलीराठान से विद्युत निगम का कोई भी अधिकारी या प्रतिनिधि मौजूद नहीं होने पर जनप्रतिनिधियों ने रोष जाहिर किया। जनप्रतिनिधियों ग्राम पंचायत के कई गांवों में सड़क के बीच में खड़े बिजली पोल्स को हटाने टांसफार्मर स्थापित करवाने की मांग की ताकि ग्रामीणों को बिजली समस्या से निजात मिल सके। जनप्रतिनिधियों ने कई पंचायतों में वाटरव1र्स की क्षतिग्रस्त डिग्ग्यिों की मरम्मत नहीं होने से रही पेयजल समस्या से अधिकारियों को अवगत करवाते हुए इस समस्या का निराकरण करवाने चिकित्सा विभाग में आशा सहयोगिनों के रिक्त पदों को भरने की मांग की। बैठक में वन विभाग, महिला एवं बाल विकास विभाग, समाज कल्याण विभाग आदि से जुड़े मुद्दों पर भी चर्चा हुई। तहसीलदार बसंतसिंह मीणा ने राजस्व के लंबित प्रकरणों के शीघ्र निस्तारण का आश्वासन दिया। बैठक में उपखंड अधिकारी केएल सोनगरा, विकास अधिकारी रामकुमार वर्मा, पंचायत प्रसार अधिकारी हुकम सिंह राठौड़, मालचंद गोगना, पंचायत समिति उपप्रधान जसविन्द्रसिंह, सरपंच एसोसिएशन के तहासील अध्यक्ष मोहनलाल घिंटाला सहित विभिन्न ग्राम पंचायतों के सरपंच पंचायत समिति सदस्य एवं विभिन्न राजकीय विभागों के अधिकारी प्रतिनिधि मौजूद थे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva